Na osnovu člana 38 stav 1 tačka 29 Zakona o lokalnoj samoupravi ("Sl. list CG", br. 2/18, 34/19, 38/20, 50/22 i 84/22), člana 22 stav 2 i čl. 23 stav 1 Zakona o zaradama zaposlenih u javnom sektoru ("Sl. list CG", br. 16/16, 83/16, 21/17, 42/17, 12/18, 39/18, 42/18, 34/19, 130/21, 146/21, 092/22 i 152/22), člana 2 i 9 Granskog kolektivnog ugovora za oblast uprave i pravosuđa (“Sl. list CG”, br. 18/23) člana 46 Statuta opštine Rožaje ("Sl. list CG - opštinski propisi", br. 38/18 i 16/21), Skupština opštine Rožaje, uz prethodno pribavljenu saglasnost Ministarstva finansija Crne Gore, broj 04-110/23-1883/1 od 05.05.2023.godine, na sjednici održanoj dana 25.05.2023.godine, donijela je

**ODLUKU**

**o zaradama lokalnih službenika i namještenika u opštini Rožaje**

I OPŠTE ODREDBE

Član 1

Zaposleni u organima lokalne samouprave, organizacijama, centrima, javnim ustanovama, privrednim društvima čiji je osnivač lokalna samouprava, ostvaruju pravo na zaradu, naknadu i druga primanja u skladu sa zakonom, ovom odlukom, opštim i granskim kolektivnim ugovorom i drugim propisima.

Ova Odluka primjenjuje se na lokalne službenike i namještenike u organima lokalne samouprave, organizacijama, centrima, javnim ustanovama, privrednim društvima i drugim ustanovama čiji je osnivač lokalna samouprava.

Član 2

Sredstva za zarade, naknade i druga primanja lokalnih službenika i namještenika obezbjeđuju se u Budžetu opštine Rožaje (u daljem tekstu: Budžet).

Član 3

Zarada lokalnih službenika i namještenika utvrđuje se pojedinačnim aktom - rješenjem u skladu sa zakonom, ovom odlukom i drugim propisom.

Član 4

Podaci o zaradama lokalnih službenika i namještenika dostupni su javnosti u skladu sa zakonom.

Član 5

Izrazi koji se u ovoj odluci koriste za fizička lica u muškom rodu, podrazumijevaju iste izraze u ženskom rodu.

II ZARADA LOKALNIH SLUŽBENIKA I NAMJEŠTENIKA

Struktura zarade

Član 6

Zarada lokalnog službenika, odnosno namještenika sastoji se iz:

- osnovne zarade;

- posebnog dijela zarade;

- dodatka na osnovnu zaradu;

- varijabilnog dijela zarade.

Član 7

Način utvrđivanja osnovne zarade

Osnovna zarada zaposlenog za puno radno vrijeme i standardni učinak utvrđuje se množenjem koeficijenta predviđenog za grupe i podgrupe u koje je raspoređeno njegovo zvanje sa obračunskom vrijednošću koeficijenta koju utvrđuje Vlada Crne Gore. Obračunsku vrijednost koeficijenta predlaže Vladi organ nadležan za poslove budžeta, nakon obavljenih pregovora sa predstavnicima reprezentativnih sindikata.

Obračunsku vrijednost koeficijenta iz stave 1 ovog člana,u bruto iznosu, Vlada utvrđuje najkasnije do decembra za narednu fiskalnu godinu.

Obračunsku vrijednost koeficijenta iz stave 1 ovog člana, u bruto iznosu,Vlada utvrđuje najkasnije do decembra tekuće godine za narednu fiskalnu godinu.

Član 8

Raspoređivanje u grupe poslova

Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, pojedina zvanja lokalnih službenika i namještenika, u organima lokalne samouprave, raspoređuju se u sledeće grupe poslova i izražavaju se u koeficijentima i to:

|  |  |  |
| --- | --- | --- |
|  |  |  |
| **Kategorizacija radnih mjesta** | **Zvanja** | **Koeficijent** |
| Visoko rukovodni kadar |  |  |
| Sekretar Sekretarijata | 13,83 |
| Direktor Direkcije |
| Direktor Uprave |
| Glavni gradski arhitekta |
| Zaštitnik imovinsko-pravnih interesa opštine |
| Načelnik Službe komunalne policije | 13,83 |
| Menadžer Opštine |
| Komandir Službe zaštite i spašavanja |
|  | 12,97 |
| Rukovodilac/Načelnik Službe za unutrašnju reviziju |
| Pomoćnik sekretara sekretarijata, direktora direkcije i direktora uprave | 11,89 |
| Zamjenik komandira Službe zaštite i spašavanja |
| Ekspertsko rukovodni kadar |  |  |
| Nivo 1 | Glavni inspektor, Glavno ovlašćeno službeno lice | 11,60 |
| Nivo 2 | Načelnik, rukovodilac i drugo odgovarajuće zvanje | 11,60 |
|  | Šef kabineta predsjednika | 12,97 |
| Nivo 3 | Šef, inspektor koordinator | 10,70 |
| Ekspertski kadar  Nivo 1 | Samostalni savjetnik I  Komunalni inspektor  Inspektor I  Ovlašćeno službeno lice I  Viši unutrašnji revizor | 9,60 |
|  | Samostalni savjetnik II  Ovlašćeno službeno lice II    Inspektor II  Stariji unutrašnji revizor | 9,40 |
|  | Samostalni savjetnik III  Inspektor III  Ovlašćeno službeno lice III,  Mlađi unutrašnji revizor | 9,20 |
| Nivo 2 | Viši savjetnik I | 8,70 |
|  | Viši savjetnik II | 8,30 |
|  | Viši savjetnik III | 8,10 |
| Nivo 3 | Savjetnik I | 7,70 |
|  | Savjetnik II  Vatrogasac spasilac  Komunalni policajac | 7,30 |
|  | Savjetnik III | 7,00 |
| Nivo 4 | Saradnik I | 6,80 |
|  | Saradnik II | 6,60 |
|  | Saradnik III | 6,40 |
| Izvršni kadar | Samostalni referent | 6,20 |
|  | Viši referent | 6,00 |
|  | Referent | 5,70 |
| Namještenici | Viši namještenik I | 5,30 |
|  | Viši namještenik II | 5,20 |
|  | Namještenik | 5,10 |

Koeficijenti za utvrđivanje zarade zaposlenih u javnim ustanovama i institucijama čiji je osnivač lokalna uprava, čija zvanja nijesu utvrđena stavom 1 ovog člana, a na koje se neposredno ne primjenjuju odredbe drugog granskog kolektivnog ugovora, utvrđuju se u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, u okviru odgovarajućih koeficijenata iz stava 1 ovog člana.

Donošenje rješenja o zaradi

Član 9

Rješenje o zaradi zaposlenog donosi starješina organa lokalne samouprave, organizacije,centra,javne ustanove,privrednog društva i drugih ustanova čiji je osnivač lokalna samouprava.

Donošenje rješenja o drugim primanjima

Član 10

Rješenje o naknadama i drugim primanjima za zaposlenog u organu lokalne samouprave organizacijama, centrima, javnim ustanovama, privrednim društvima i drugim ustanovama čiji je osnivač lokalna samouprava donosi starješina organa lokalne uprave. Rješenje o naknadama i drugim primanjima za lica koja su izabrana, imenovana ili postavljena u skladu sa propisima, donosi organ odnosno radno koje ih je izabralo, imenovalo ili postavilo.

Član 11

Zaposlenima na određenom randnom mjestu na kome se poslovi obavljaju u zvanje ekspertsko-rukovodni, ekspertski kadar, izvršni kadar i namještenici, može se utvrditi dodatak na osnovnu zaradu u procentu do 15%.

Izuzetno,od stava 1 ovog člana, zaposlenima na određenom randnom mjestu na kome se poslovi obavljaju u zvanju vatrogascima-spasiocima, može se utvrditi dodatak na osnovnu zaradu u procentu do 30%, u skladu sa posebnim zakonom.

Dodatak iz stava 1, 2 ovog člana utvrđuje se rješenjem o zaradi i obračunavati će se i isplaćivati uz osnovnu zaradu, zavisno od raspoloživih budžetskih sredstava, uz prethodno pribavljenu saglasnost organa lokalne uprave nadležnog za poslove finansija.

U pogledu prava lokalnih službenika, odnosno namještenika koja nisu utvrđena ovom odlukom primjenjuju se odredbe Zakona o zaradama zaposlenih u javnom sektoru, opšti propisi o radu, opšti, granski kolektivni ugovor kao i drugi propisi iz ove oblasti.

III EVIDENCIJA I NADZOR

Član 12

Organ lokalne uprave nadležan za poslove Budžeta vodi centralnu evidenciju o zaradama lokalnih službenika namještenika. Centralna evidencija iz stava 1 ovoga člana obuhvata naročito podatke o:

1. ime i prezime, pol, adresu i JMBG lokalnog službenika, odnosno namještenika;

2. poslodavcu i radnom mjestu odnosno funkciji;

3. visini osnovne zarade i visini posebnog dijela zarade;

4. vrsti i visini dodataka na osnovnu zaradu;

5. visini varijabilnog dijela zarade;

6. visini naknade zarade i drugim primanjima;

7. radnom stažu, penzijskom stažu i benificiranom stažu.

Podaci iz centralne evidencije o zaradama čuvaju se trajno.

Na lične podatke iz centralne evidencije primenjivaće se odredbe kojima se propisuje zaštita podataka o ličnosti.

Nadzor nad sprovođenjem ove Odluke

Član 13

Nadzor nad sprovođenjem ove odluke vrši Ministarstvo.

IV ZAVRŠNE ODREDBE

Član 14

Danom stupanja na sangu ove Odluke prestaje da važi Odluka o zaradama lokalnih službenika i namještenika u opštini Rožaje (“Sl. list CG-Opštinski propisi”, br. 6/18 i 48/20)

Član 15

Ova Odluka stupa na snagu osmog dana od dana objavljivanja u "Službenom listu CG - Opštinski propisi".

Broj: 02-016/23-165

Rožaje, 25.05.2023. godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.